Document ID: 32009R0905

ΚΑΝΟΝΙΣΜΌΣ (ΕΚ) αριθ. 905/2009 ΤΗΣ ΕΠΙΤΡΟΠΉΣ
της 28ης Σεπτεμβρίου 2009
για την τροποποίηση του κανονισμού (ΕΚ) αριθ. 537/2007 όσον αφορά την επωνυμία του κατόχου της έγκρισης του προϊόντος ζύμωσης Aspergillus oryzae (NRRL 458) (Amaferm)
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
Εκτιμώντας τα ακόλουθα:
(1)
Η εταιρεία Trouw Nutrition BV υπέβαλε αίτηση σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003, με την οποία προτείνεται η αλλαγή της επωνυμίας του κατόχου της άδειας κυκλοφορίας κατά τον κανονισμό (ΕΚ) αριθ. 537/2007 της Επιτροπής, της 15ης Μαΐου 2007, του προϊόντος ζύμωσης Aspergillus oryzae (NRRL 458) (Amaferm) (2) ως πρόσθετης ύλης στις ζωοτροφές για αγελάδες γαλακτοπαραγωγής. Η άδεια κυκλοφορίας αφορά μόνο τον κάτοχό της. Κάτοχος είναι η εταιρεία Trouw Nutrition BV.
(2)
Ο αιτών υποστηρίζει ότι μεταβίβασε την άδεια κυκλοφορίας στην αγορά του εν λόγω προσθέτου στην εταιρεία Biozyme Incorporated, η οποία έχει πλέον τα δικαιώματα κυκλοφορίας του στην αγορά. Ο αιτών υπέβαλε τα κατάλληλα δικαιολογητικά για να υποστηρίξει τους ισχυρισμούς του.
(3)
Η προτεινόμενη τροποποίηση των όρων της άδειας κυκλοφορίας είναι καθαρά διοικητικής φύσης και δεν απαιτεί νέα αξιολόγηση της συγκεκριμένης πρόσθετης ύλης. Η Ευρωπαϊκή Αρχή για την Ασφάλεια των Τροφίμων ήταν ενημερωμένη για την αίτηση.
(4)
Για να μπορέσει η εταιρεία Biozyme Incorporated να εκμεταλλευθεί τα δικαιώματα της κυκλοφορίας του προϊόντος στην αγορά είναι αναγκαίο να τροποποιηθούν οι όροι της έγκρισης.
(5)
Ως εκ τούτου, ο κανονισμός (ΕΚ) αριθ. 537/2007 πρέπει να τροποποιηθεί αναλόγως.
(6)
Είναι σκόπιμο να προβλεφθεί μεταβατική περίοδος για την εξάντληση των αποθεμάτων που υπάρχουν.
(7)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΚ) αριθ. 537/2007, στη στήλη 2, οι λέξεις «Trouw Nutrition BV» αντικαθίστανται από τις λέξεις «Biozyme Incorporated».
Άρθρο 2
Τα υπάρχοντα αποθέματα που είναι σύμφωνα με τις διατάξεις που ισχύουν πριν από την ημερομηνία της έναρξης ισχύος του παρόντος κανονισμού μπορούν να εξακολουθήσουν να διατίθενται στην αγορά και να χρησιμοποιούνται μέχρι την 1η Απριλίου 2010.
Άρθρο 3
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Σεπτεμβρίου 2009.

Labels: 0
3
17
6